Juha Laitila

Juha Kullervo Laitila (s. 24. elokuuta 1953 Helsinki) on suomalainen esiintyvä taiteilija, koomikko, imitaattori, juontaja, muusikko, näyttelijä, käsikirjoittaja, säveltäjä ja sanoittaja.

 Elämä ja ura 
Helsingin Maunulassa työläisperheessä varttunut Juha Laitila teki ensimmäisen maksetun keikkansa jo 14-vuotiaana lauluyhtyeen jäsenenä. Esiintymisinto tuli verenperintönä äidin laulavaiselta suvulta sekä isältä, joka harrasti näyttelemistä ja kuplettien laulamista. Myös Juha Laitila tutustutettiin musiikkiin yhdessä sisaren Pirjo Laitilan kanssa, joka valittiin vuoden 1971 Miss Suomeksi. Juha Laitila kävi Espoon ammattikoulun asentajalinjan, mutta teki sen alan töitä vain vuoden verran valtion palveluksessa ennen varusmiespalvelusta.. 

Imitointi alkoi kiinnostaa armeija-aikana vuoden 1973 paikkeilla varuskunnan yhtyeessä. Hän sai oppia yhtyeen kitaristilta Tom Pyynöseltä ja myöhemmin alan uranuurtajalta Reijo Salmiselta. Ammatiksi viihde tuli 1970-luvun puolivälissä, kun Laitilan ensisingle ”Eino Viitanen, Jiven ihmemies” / ”Kaikki jiveämään” julkaistiin. Kesällä 1975 Laitila lähti mukaan saman levy-yhtiön Sleepy Sleepers -yhtyeeseen soittamaan komppikitaraa. Hän esiintyi yhtyeen keikoilla myös joulupukiksi pukeutuneena dj:nä ja Johnny Cash -imitaattorina nimellä Juha Käteinen. Hän kiersi Suomea myös monien mainoskiertueiden juontavana tiskijukkana sekä Aira Samulinin Rytmikkäät-tanssiryhmän ja Dannyn kiertueiden valo- ja ääniteknikkona.

1990-luvun alussa Laitila esiintyi imitaattorikollegoidensa Jukka Laaksosen, Joonas Myllyveräjän ja Jukka Puotilan kanssa Yle TV1 -kanavan viihdesarjassa Kiitos ja hyvästi. Sama jatkui vuosikymmenen lopulla Nelosen Huuliveikot-ohjelmassa, nyt ilman Puotilaa. Laitila on tehnyt imitaatioita edelleen, mutta valittaa että nykyisin julkisuuden henkilöillä on kovin samanlainen, koulutettu ja harjoiteltu puhetapa, josta on vaikea saada kiinni.

Vuodesta 2001 Laitila on esiintynyt muun muassa Komediateatteri Arenassa, Pyynikin kesäteatterissa ja Hämeenlinnan Teatterissa. Hän asuu Porvoossa, jossa hän on 55-vuotiaasta lähtien ollut joka vuosi kesäteatterissa sekä esiintyjänä että yhä enemmän myös käsikirjoittajana. Porvoon kesäteatteri ja Porvoon ravintolateatteri ovat Laitilan ja hänen vaimonsa yrityksiä. Kesäinen vakiokeikkapaikka on ollut myös Ränssin kievari Jyväskylässä, ja talvisin Laitila on usein vieraillut Fuengirolan suomalaisyhteisössä Espanjassa.

Juha Laitila on ollut naimisissa Satu Laitilan kanssa vuodesta 1978 lähtien.

 Televisio ja radio-ohjelmat 
 Vuosi Sarja 2021  Herra Heinämäki ja Lato-orkesteri 5. Tuotantokausi roolina Naapurin Erkki 2020  Nenäpäivä Yle TV1 ja Yle Areena 13.11.2020, Neljän tähden illallinen -ohjelmassa roolina Seppo Kääriäinen 2019  Hyvät katsojat, tv-kisa, TV1 2019 - 2017  Laitilat - tien päällä taas -kesäkiertueet Euroopassa ja Suomessa, radio-ohjelmasarjat Radio Nostalgiassa ja lehtijuttusarjat Euroopasta sanomalehti Uusimaassa 2019 - 2016  Suomen Huutokauppakeisari, Nelonen ja Jim, vierailijana 2016  Ismo-komediasarja, TV4, jakso Kaksi tapaa tehdä sketsisarja, osassa Juha Laitila 2015  Herra Heinämäki -lastensarja, 4. tuotantokausi, 2 jaksoa TV2, roolissa Naapurin Erkki 2014  Kuinka Risto Räppääjä ja Liukas Lennart tehtiin, roolina kitaristi - taikuri - isäehdokas Sysi 2011  Neljän tähden illallinen, 4 osaa, Nelonen 2012  Urheiluhullut, TV2 2012  Herra Heinämäen joulu, TV2, roolissa Naapurin Erkki 2005  Viihdevuodet, tv-sarja TV1, roolina Eemeli 2005 - 2004  Leikin varjolla, tv-kisa, 2 jaksoa TV2, kisailijat Satu ja Juha Laitila 2004 - 1998  Bumtsibum, tv-kisa, 3 jaksoa MTV3 2004 - 2002  Kuutamolla, tv-kisa, 2 jaksoa MTV3 2002  Hupiklubi-sketsisarja TV2, rooli Rudi Sabotage 2002  Thilia Thalia TV2, viihteellinen kilpailuohjelma, jonka Juha voitti yhdessä Jussi Lammen kanssa. 2003 - 2002  American Office -sarja Jope Ruonansuu kanssa kaikilla Iskelmäradion kanavilla sekä Helsingissä, Turussa, Tampereella, Oulussa, Jyväskylässä muillakin kanavilla. 2003 - 1989  Giro dell Orso -talvikiertueet Euroopassa, USA:ssa, Pohjoismaissa, radio-ohjelmasarjat Radio Ykkösessä ja lehtijuttusarjat Kauppalehdessä ja Kauppalehti Optiossa. 2002  Thilia Thalia -teatterikisailusarja, 5 jaksoa TV2, voitto Jussi Lammen kanssa, joukkueella Gotham City 2002 - 1993  Tuttu Juttu, tv-kisa, 3 jaksoa TV2, kisailijat Satu ja Juha Laitila 2002  Kummelit, Jurismia! TV2, roolissa kiinteisövälittäjä Raipola 2001 - 1999  Speden Spelit, tv-kisa, 4 jaksoa, MTV3 2000  Kesäillan Valssi, tv-sarja, TV2, sketsiosuudet yhdessä Pablo Sepän kanssa
|-
| 2000 - 1999 || Tunteen palo, tv-sarja, 10 jaksoa MTV3, roolina lappeenrantalainen pianisti Leevi Aarre 2000 - 1999  Huuliveikkojen paluu, sketsisarja TV4, yhdessä Jukka Laaksosen ja Joonas Myllyveräjän kanssa 1999  Kesäillan Valssi, tv-sarja, 12 jaksoa TV2, roolina Kullervo Reunanen 1998 - 1997  Huuliveikot, sketsisarja TV4, yhdessä Jukka Laaksosen ja Joonas Myllyveräjän kanssa 1996  Joulukalenteri TV1, roolina leipuri 1996  Kummelit, Lihaksia ja luoteja TV2, roolissa gangsteri Salvatore Campari 1996  Peltiheikit, tv-sarja, jakso Varpusparvia ja pohjavesiä, MTV3, roolina huijari 1996 - 1995  Kullanmurut, visailuohjelma TV2, juontajana 1995  Venla Gaala TV1, imitaatioshow 1994  Eurovision -laulukilpailut, Suomen karsinta TV2 juontajistossa 1993 - 1992  Kiitos ja Hyvästi, sketsisarja, 16 osaa TV1, yhdessä Jukka Laaksosen ja Joonas Myllyveräjän kanssa, mukana alussa myös Jukka Puotila 1992  Kansanhuvit, tv-sarja, useampi osa, TV2 1975  1. tv-rooli Iltalintu-ohjelmassa, TV1, kokin roolissa ja vastanäyttelijänä Ritva Oksanen

 Elokuvat 
 Vuosi Elokuva Rooli 1993  Uuno Turhapuron poika  pääministeri 1995  Pekko ja massahurmaaja  Kaino Lingsman 1996  Pekko ja muukalainen  Kaino Lingsman 1997  Pekko ja unissakävelijä  Kaino Lingsman 1999  Kulkuri ja joutsen  Teukka 2002  Duetto amoroso  kokki 2005  Se on valkoista - Valion mainonnan historia, dokumenttielokuva (short)  jäätelön ostaja 2011  Herra Heinämäki ja Leijonatuuliviiri  Naapurin Erkki 2013  Vuonna 85  jääkiekkoselostaja (voice) 2014  Risto Räppääjä ja liukas Lennart  kitaristi - taikuri - isäehdokas Sysi 2019  Iron Sky, Donald Trump finds out (short)  Donald Trump

 Musiikki, laulut ja sävellykset 

 Vuosi Teos 2006  Rallia ja Rataa (sov. Juha Laitila), käytetty mm. Markku Pölösen elokuvassa Ralliraita. 2002  American Office CD yhdessä Jope Ruonansuun kanssa 1999  Syysterveiset CD (sov. Jari Nieminen) 1980  Oi Järvenpää (sov. Jani Uhlenius) 1980  Syksy sut vei mennessään (säv. Juha Laitila, Jani Uhlenius, sov. Jani Uhlenius) 1978  Tien päällä taas LP (sov. Eero Lupari ja Kaj Westerlund) 1978  Sisulla eteenpäin (sov. Eero Lupari, Kaj Westerlund) 1978  Tien päällä taas (sov. Eero Lupari, Kaj Westerlund) 1977  Kaikki mukaan - lasten LP (sov. Kaj Westerlund), käytetty mm. Vaasan kaupunginteatterin esityksissä 1975  Neljäs Mies LP (sov. Jani Uhlenius). 1975  Eino Viitanen - Jiven ihmemies (sov. Jani Uhlenius) 1975  Kaikki Jiveämään (sov. Jani Uhlenius) 1975  Pajassa kolisee (sov. Jani Uhlenius) 1975  Kauko Kiito (sov. Jani Uhlenius)

 Lähteet 

 Aiheesta muualla 
 Virallinen sivusto

 Juha Laitila IMDb:ssä
 Juha Laitila Spotifyssä

Luokka:Suomalaiset laulajat
Luokka:Suomalaiset näyttelijät
Luokka:Suomalaiset koomikot
Luokka:Suomalaiset imitaattorit
Luokka:Vuonna 1953 syntyneet
Luokka:Elävät henkilöt